



PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ,

            DE DISCIPLINĂ ŞI IMUNITĂŢI
	
	            Bucureşti, 27 septembrie 2016
                        Nr. Plx.  354/2016


A V I Z 

asupra propunerii legislative privind modificarea și completarea  art. 291 din Legea nr.227 din 8 septembrie 2015 privind Codul fiscal, cu modificările și completările ulterioare
În conformitate cu prevederile art.95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre avizare, cu propunerea legislativă pentru modificarea art. 465, alin. 2 din Legea nr. 227/2015 privind Codul fiscal, cu modificările și completările ulterioare,  trimisă cu adresa nr. Plx. 354 din 20 septembrie 2016, înregistrată în cadrul Comisiei juridice sub nr.4c-11/981/2016 din 21.09.2016.

Camera Deputaţilor este Cameră decizională, conform dispoziţiilor art. 75 alin. (1) din Constituţia României, republicată, şi ale art. 92 alin. (9) pct. 2 din Regulamentul Camerei Deputaţilor, republicat.
Senatul a respins propunerea legislativă în şedinţa din data de 13 septembrie 2016, în calitate de primă Cameră sesizată. 

Inițiativa legislativă are ca obiect de reglementare completarea art. 291 alin (3) din Legea nr. 227/2015 privind Codul Fiscal, în sensul introducerii produselor bio/organice în categoria produselor pentru care se aplică TVA de 5 %.
În şedinţa din data de 27 septembrie 2016, potrivit art. 61 din Regulamentul Camerei Deputaţilor, republicat, membrii Comisiei juridice, de disciplină şi imunităţi au examinat actul normativ supus avizării, expunerea de motive şi au avut în vedere avizul favorabil al Consiliului Legislativ, cu observaţii şi propuneri, transmis cu nr. 466 din data de 11.05.2016.
În urma dezbaterilor, Comisia juridică, de disciplină şi imunităţi a hotărât să acorde aviz favorabil propunerii legislative. 
 Potrivit dispoziţiilor Constituţiei României, republicată, prin obiectul său de reglementare, proiectul de act normativ se încadrează în categoria legilor ordinare.
        PREŞEDINTE,                               
                                                            SECRETAR,

            Bogdan Liviu CIUCĂ

    
                                                            Vasile VARGA
Consilier parlamentar,

Alina Grigorescu

